el el el el el el el el el el el el el el el el el el fr el el uk en el el el el el el el el el el gu el fr el pl el en el de en en es sv el de de fr ru fr el de fr de it de el de ja fr en de el de de sv en fr el de de en ru el gu el fr el el pl en el de de en fr sv el de en en de fr el de de en en el el el el el el fr el pl el en el fr en fr en sv el fr zh fr en fr el fr zh fr en el fr ja fr en el fr ja fr en el de ru fr ru el de de sv en el fr de en en el el el el el el el el el el el el en es en en en es el en uk es en es el es en fr fr el fr en es el en en el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el
Το πρωτάθλημα της ΕΠΣ Μακεδονίας για την περίοδο 1930-31 διεξήχθη με τη συμμετοχή 30 συνολικά συλλόγων σε τρείς κατηγορίες. Το πρωτάθλημα της Α΄ κατηγορίας διεκόπη το Δεκέμβρη του 1930 καθώς οι Άρης , ΠΑΟΚ , Ηρακλής θα συμμετείχαν στην Εθνική Κατηγορία. Το Δεκέμβριο, επίσης έγινε ο χωρισμός των ομίλων της Γ΄ , η κλήρωση και οι πρώτοι αγώνες των Β΄ και Γ΄ Κατηγοριών.[1]
Το πρωτάθλημα της πρώτης κατηγορίας ξεκίνησε με τη συμμετοχή 6 συλλόγων, διεκόπη όμως το Δεκέμβριο του 1930 κι ενώ στη βαθμολογία προηγείτο ό Άρης με 5 νίκες σε ισάριθμους αγώνες. Τελευταίοι αγώνες που διεξήχθησαν ήταν στις 28 Δεκεμβρίου 1930[2] μια βδομάδα μετά την κλήρωση της Εθνικής κατηγορίας,[3] όπου θα συμμετείχαν οι Άρης, ΠΑΟΚ και Ηρακλής.
Οι τρεις ομάδες που απέμειναν πάντως συνέχισαν σε ένα μίνι πρωτάθλημα στο οποίο επικράτησε ο Μέγας Αλέξανδρος.[4] Το καλοκαίρι ηττήθηκε 2 φορες με 1-3 από τον Ηρακλή σε αγώνες διαβάθμισης και απέτυχε να προβιβαστεί στην Εθνική Κατηγορία της επόμενης περιόδου.[5] Η Ένωση βέβαια από τη στιγμή την οποία οι τρείς πιο πάνω ομάδες αποχωρήσαν για το Εθνικό Πρωτάθλημα, θεώρησε ότι το πρωτάθλημα της ΕΠΣΜ για το 1930-31 το κατέκτησε ο Μέγας Αλέξανδρος όπως και βραβεύτηκε για αυτό την επόμενη χρονιά στην έναρξη του πρωταθλήματος[6].
Συμμετείχαν οι εξής 8 σύλλογοι:[1] Μελιτεύς, Αετός Θεσσαλονίκης, Άτλας , Β.Α.Ο., Ολυμπιακός[β], Νεολαία Τούμπας από την προηγούμενη περίοδο και οι Προσφυγική Ένωση[γ] και Όμιλος Ιπποδρομίου που προβιβάστηκαν από τη Γ΄ κατηγορία.
Πρωταθλήτρια ήταν η ομάδα του Μελιτέα[8] η οποία κατέκτησε τον τίτλο αήττητη και σε αγώνες διαβάθμισης κέρδισε 2 φορές τον ουραγό της Α΄ Μακεδονικό (5-2 και 3-1 στις 10 και 24 Μαΐου αντίστοιχα[9][10]) και προβιβάστηκε στην Α΄, όπου πάντως αγωνίστηκε και ο Μακεδονικός[δ]. Επίσης η ομάδα του Όμιλου Ιπποδρομίου διαγράφηκε από την Ένωση λίγο πριν την λήξη του πρωταθλήματος[11].
Οι ομάδες αγωνίστηκαν σε μονό γύρο παίζοντας μία φορά με κάθε ομάδα. Η Ένωση για πρώτη φορά θα αναφέρει τις νίκες άνευ αγώνα ως 1-0.
Στην τρίτη κατηγορία συμμετείχαν 16 σύλλογοι οι 15 που απέμειναν από την προηγούμενη περίοδο μετά την άνοδο της Προσφυγικής Ένωσης και του Ομίλου Ιπποδρομίου, με την προσθήκη της Ποντιακής Ένωσης[ε] που υποβιβάστηκε από τη Β΄. Οι 16 ομάδες χωρίστηκαν σε τρεις ομίλους.[1] Οι Απόλλων Καλαμαριάς, Εθνικός Καμάρας από τον Α όμιλο και οι πρωταθλήτριες των Β και Γ ομίλων Παμμακεδονικός και Αετιδεύς Τούμπας[12] αντίστοιχα, προβιβάστηκαν στη Β΄ κατηγορία της επόμενης περιόδου.
Στον πρώτο όμιλο η ομάδα του Εθνικού Καμάρας θα κερδίσει τον τίτλο (δίνοντας μάχη με τον Απόλλων Καλαμαριάς) και στην συνέχεια θα κερδίσει και τον τίτλο του (υπερ)πρωταθλητή Γ' Κατηγορίας κερδίζοντας τον Αετιδέα με 4-0 στις 5 Ιουλίου και με 3-1 τον Παμμακεδονικό στις 27 του ίδιου μήνα. Στο δεύτερο όμιλο ο Παμμακεδονικός θα κοντραριστεί με τη Νέα Γενεά Ασβεστοχωρίου με τον επίμαχο αγώνα μεταξύ τους να περνάει από ενστάσεις και επαναλήψεις. Το ίδιο σκηνικό υπήρξε και στον τρίτο όμιλο με τις δύο ομάδες του Αετιδέα και της Μακαμπή, όπου ο δικός τους αγώνας θα παιχτεί τουλάχιστον 4 φορές (0-1/1-0/0-2/2-1) μέχρι να κερδίσει τον τελέυταίο ο Αετιδεύς και κερδίσει τον τίτλο.
Στο Πρωτάθλημα Ανεπίσημων θα πάρουν μέρος αρκετές ομάδες όπως: Εθνικός Αγίου Φανουρίου, Δικέφαλος Αετός, Έβρος Αμπελοκήπων, Δέγκελ Σιών, Νέα Νίκη, Θρίαμβος, Δόξα Τσινάρ, Ζεύς Θεσσαλονίκης (Καλλιθέας), ΠΟΠΗ (ο μετέπειτα ΠΑΟΔ), Ομόνοια, Ολυμπιακός Τερψιθέας, Ατρόμητος, Λευκή Παπάφη, ΠΑΣ Σπάρτης Παρθενών Νέου Ρυσίου, Εθνικός Φ, Ατρόμητος Ν. Κουκλουτζά, Αγροτικός Αστέρας Ν. Κουκλουτζά, Ολυμπιακός Λαγκαδά, Απόλλων Ίγγλις, Ολυμπιακός Κουλέ Καφέ, ΠΑΟΝΕ, Αγροτικός Αστήρ Αγ.Τριάδος, Κανάρης Συντριβανίου, Ποσειδώνας Ακροπόλεως, Περσέας, Νέα Σιών, Απόλλων Χαριλάου, Ολυμπιακός Ζαγκλιβερίου μεταξύ άλλων.
Η ΕΠΣΜ εκτός από το τοπικό πρωτάθλημα Θεσσαλονίκης διοργάνωσε και πρωτάθλημα επαρχιών με συμμετοχή τουλάχιστον 30 συλλόγων απο περιοχές της Κεντρικής και Δυτικής Μακεδονίας μόνο , καθώς μετά τη διοργάνωση του πρωταθλήματος Θράκης το 1930 από την τοπική Ένωση ακολούθησε και η διοργάνωση του πρωταθλήματος Ανατολικής Μακεδονίας (Καβάλας-Δράμας) από τη νεοιδρυθείσα Ένωση. Τον Ιούλιο του 1931 ιδρύθηκε και Ενωση Κεντρικής Μακεδονίας[13] που ανέλαβε το πρωτάθλημα της περιοχής Σερρών. Ήταν η πρώτη χρονιά που συμμετείχαν και σύλλογοι της Κατερίνης
Το πρωτάθλημα ξεκίνησε στις 16 Ιουνίου του 1931.[14] Οι ομάδες φαίνεται να χωρίστηκαν ανα περιοχές που αντιστοιχούσαν στους τότε Νομούς και Επαρχίες και κάθε περιοχή σε ομίλους, οι νικητές των οποίων έδωσαν τελικούς αγώνες για τον τίτλο του πρωταθλητή της περιοχής.[15]
Σέρρες: Ηρακλής Σερρών, Απόλλων Σερρών , Ορφεύς Σερρών , Άρης Σερρών
Κιλκίς-Σιδηρόκαστρο: Άρης Σιδηροκάστρου , Δόξα Σιδηροκάστρου , Αναγέννηση Κιλκίς , Αχιλλέας Κιλκίς , Αναγέννηση Νέου Πετριτσίου
Παγγαίου : Άρης Πρώτης[ζ]
Φλώρινα: Μέγας Αλέξανδρος Φλώρινας , Προποντίς , Ένωσις Μοναστηριωτών
Καστοριά-Αμύνταιο: Ορεστιάς Καστοριάς , Ερμής Αμυνταίου
Κοζάνη: Ολυμπιακός Κοζάνης , Μέγας Αλέξανδρος Κοζάνης , Μακεδονικός Κοζάνης , Εργατικός Αστήρ
Πτολεμαΐδα-Ορεστικό : Πτολεμαίος Πτολεμαΐδας , Αναγέννηση Πτολεμαΐδας , Άρης Άργους Ορεστικού
Έδεσσα : Μέγας Αλέξανδρος Έδεσσας, Νέα Γενεά Έδεσσας , Ηρακλής Έδεσσας , Βύρων
Νάουσα : Ακρίτας Νάουσας
Ημαθία : Βέρμιον Βέροιας , Ερμής Βέροιας , Μέγας Αλέξανδρος Βέροιας
Πιερία : Μέγας Αλέξανδρος Κατερίνης , Σπάρτακος Κατερίνης
↑ Πρόκειται για προγενέστερο σύλλογο από το σύγχρονο Μακεδονικό Νεάπολης, ο οποίος ιδρύθηκε το 1928 ως Προσφυγική Ένωση και μετονομάστηκε σε Μακεδονικό το 1936
↑ Πρόκειται για μετονομασία του συλλόγου «Εργατικός Αστήρ»[7] που αγωνιζόταν στη Β΄ την προηγούμενη περίοδο
↑ Το 1936 μετονομάστηκε σε «Μακεδονικός»
↑ Την επόμενη αγωνιστική περιόδο, η Ένωση λίγο πριν αρχίσει το πρωτάθλημα θα αυξήσει τις ομάδες της Α' Κατηγορίας σε 4 με συνέπεια ο Μακεδονικός να ξαναπαίξει στην Α.
↑ Μετονομασία από «Νέα Γενεά Καλαμαριάς» στο τέλος της προηγούμενης περιόδου
↑ η «πρωταθλήτρια Παγγαίου» Άρης Πρώτης αναφέρεται μονο σε έναν αγώνα με τον πρωταθλητή Σερρών Ηρακλή[16][17]